A canal d'Aragón y Catalunya (en catalán canal d'Aragó i Catalunya, en castellán canal de Aragón y Cataluña), dito en primerías de Tamarit de Litera, ye una obra hidraulica inaugurada en 1906 que cubre una superficie de regano de 98.000 ha, repartidas entre as provincias de Uesca y de Leida. Se tracta d'a segunda mayor zona regable d'a compleganza de l'Ebro y una d'as mayors de toda Espanya. S'alimenta mas que mas d'as auguas d'o río Esera que salen de l'entibo de Joaquín Costa, tamién dito de Barasona, y tien una largaria de 124 km. Ye chestionau por a Confederación Hidrografica de l'Ebro.